REPUBLIKA HRVATSKA

OSNOVNA ŠKOLA MARKOVAC VRBOVA

KLASA: 112-01/16-01/9

URBROJ: 2178/23-02-16-1

Vrbova, 4.10.2016.

Na temelju članka 107. Zakona o odgoju i obrazovanju u osnovnoj i srednjoj školi   
( NN br. 87/08 ., 86/09., 92/10., 105/10., 90/11., 5/12., 16/12., 86/12., 94/13 i 152/14. )   
 Osnovna škola Markovac Vrbova, Vrbova 258A, raspisuje :

N A T J E Č A J

za popunu radnog mjesta

* **Učitelja/učiteljice engleskog jezika,** 1 izvršitelj**,** na određeno nepuno radno vrijeme –20 sati tjedno, do povratka djelatnice na rad, a najduže do 30.6.2017.

Kandidati moraju ispunjavati uvjete iz čl. 105.i 106. Zakona o odgoju i obrazovanju u osnovnoj i srednjoj školi („Narodne novine“,  87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14) i Pravilnika o stručnoj spremi i pedagoško-psihološkom obrazovanju učitelja i stručnih suradnika u osnovnom školstvu (NN 47/96, 56/01).

Uz **prijavu** na natječaj kandidati moraju priložiti: **životopis, diplomu, domovnicu, rodni list, uvjerenje nadležnog suda da se protiv podnositelja ne vodi kazneni postupak** za neko od kaznenih djela iz članka 106. stavka 1. Zakona o odgoju i obrazovanju u osnovnoj i srednjoj školi, ne starije od 6 mjeseci.

Isprave se prilažu u neovjerenom presliku. Dokumentaciju ne vraćamo.

Kandidat koji se poziva na pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i priložiti dokaz o ostvarivanju prava prednosti na koje se poziva.

Kandidat koji ostvaruje prednost pri zapošljavanju sukladno članku 35. Zakona o pravima hrvatskih branitelja iz Domovinskog rata i članova njihovih obitelji („Narodne novine“,  broj 174/04., 92/05.,2/07, 107/07.,65/09., 137/09., 146/10., 55/11., 140/12. i 18/13.) dužan je uz dokaz o priznatom statusu, te potvrdu Hrvatskog zavoda za zapošljavanje kao dokaz nezaposlenosti priložiti i dokaz o prestanku radnog odnosa kod posljednjeg poslodavca.

Rok za podnošenje prijava je osam (8) dana od dana objave natječaja na mrežnim stranicama i oglasnoj ploči Hrvatskog zavoda za zapošljavanje te mrežnoj stranici i oglasnoj ploči škole.

Natjecati se mogu kandidati oba spola. Nepravovremene i nepotpune prijave neće se razmatrati.

Prijave s dokazima o ispunjavanju propisanih  uvjeta iz natječaja  dostaviti osobno ili poslati poštom  na adresu škole s naznakom „Prijava na natječaj“.

Rezultati natječaja bit će objavljeni na Internet stranici Škole: www.**os**-markovac-**vrbova**.skole.hr

Natječaj je otvoren od 4.10.2016. do 12.10.2016.

Ravnateljica

Melita Selichar, prof.